ΓΡΑΠΤΗ ΕΡΩΤΗΣΗ E-1145/01

υποβολή: Bart Staes (Verts/ALE) προς την Επιτροπή

(10 Απριλίου 2001)

Θέμα: Η εφαρμογή των κανόνων ISO στα κράτη μέλη της Ευρωπαϊκής Ένωσης

Ο Διεθνής Οργανισμός Τυποποίησης (ISO), ο οποίος ιδρύθηκε το 1947, έχει ως στόχο την σε διεθνές επίπεδο θέσπιση κανόνων σχετικά με τις τεχνικές, φυσικές και γεωγραφικές μονάδες και μεγέθη, συμπεριλαμβανομένων των συμβόλων και γραφικών τους παραστάσεων. Οι κανόνες ISO, που είναι αποτέλεσμα στενής διεθνούς συνεργασίας, τυγχάνουν παγκοσμίου αναγνώρισης.

Κατά τη δεκαετία του 50, καθιερώθηκε το σύστημα SI, σχετικά με τις επιστημονικές και τεχνικές μονάδες (μέτρο, χιλιόγραμμο, δευτερόλεπτο, ampre). Το 1974, όλες οι χώρες μέλη των Ηνωμένων Εθνών, καθώς και ορισμένες ενότητες (κυρίως νησιά) έλαβαν ένα επίσημο σύμβολο ή κώδικα. Στο πλαίσιο αυτό, ο κανόνας ISO-3166 καθορίζει για κάθε χώρα ή ενότητα τρεις κώδικες: ο πρώτος αποτελείται από τρεις αριθμούς, ο δεύτερος και τρίτος αντιστοίχως από τρία και δύο κεφαλαία γράμματα. Σε περίπτωση μετατροπής της δομής ενός κράτους, καιπό τον όρο ότι η μετατροπή αυτή θα εγκριθεί από τα Ηνωμένα Έθνη, τα εν λόγω σύμβολα είναι δυνατόν να τροποποιηθούν.

Παρά το γεγονός ότι οι κανόνες ISO αναγνωρίζονται σε διεθνές επίπεδο, η χρήση τους είναι συχνά λανθασμένη. Τυπικά παραδείγματα των λαθών αυτών παρουσιάζουν τα σύμβολα που χρησιμοποιούνται για τα ιδιωτικά αυτοκίνητα και τα φορτηγά, τις διεθνείς ταχυδρομικές μεταφορές, τις πινακίδες οδικής σήμανσης ή ακόμα την ένδειξη του συναλλάγματος.

Συμφωνεί η Επιτροπή με την ανάγκη μιας ορθής και πλήρους χρήσης όλων των κανόνων ISO από τα κράτη μέλη της ΕΕ; Εάν όχι, για ποιο λόγο δεν κρίνει η Επιτροπή αναγκαία την ορθή και πλήρη χρήση όλων των κανόνων ISO από τα κράτη μέλη της ΕΕ; Εάν ναι, ποιες πρωτοβουλίες προτίθεται να λάβει η Επιτροπή με στόχο την ορθή και πλήρη χρήση των κανόνων ISO από το σύνολο των κρατών μελών της ΕΕ;

Απάντηση του κ. Liikanen εξ ονόματος της Επιτροπής

(14 Ιουνίου 2001)

Όσον αφορά το ζήτημα σχετικά με την ολοκληρωμένη εφαρμογή των προτύπων του Διεθνούς Οργανισμού Τυποποίησης (ΔΟΤ) σε όλα τα κράτη μέλη, η Επιτροπή θα ήθελε να τονίσει ότι η ευρωπαϊκή πολιτική τυποποίησης (Κοινότητα και Ευρωπαϊκή Ζώνη Ελεύθερων Συναλλαγών (ΕΖΕΣ)) αποβλέπει βασικά στην ανάπτυξη ευρωπαϊκών προτύπων μέσω των τριών ευρωπαϊκών οργανισμών τυποποίησης, δηλαδή την Ευρωπαϊκή Επιτροπή Τυποποίησης (CEN), την Ευρωπαϊκή Επιτροπή Ηλεκτροτεχνικής Τυποποίησης (Cenelec) και το Ευρωπαϊκό Ινστιτούτο Τηλεπικοινωνιακών Προτύπων (ETSI). Μέλη της CEN και της Cenelec, οι εθνικοί οργανισμοί τυποποίησης, είναι επίσης μέλη των αντίστοιχων διεθνών οργανισμών, του ISO και της Διεθνούς Ηλεκτροτεχνικής Επιτροπής (IEC). Πρόκειται για ιδιωτικούς οργανισμούς αντίθετα με κάποιους κυβερνητικούς οργανισμούς που δημιουργούν πρότυπα κυρίως για τομείς πουπόκεινται σε ρυθμίσεις όπως οχήματα με κινητήρα και τρόφιμα. Και οι δύο ευρωπαϊκοί οργανισμοί έχουν στενές εργασιακές σχέσεις με διεθνείς ιδιωτικούς οργανισμούς τυποποίησης και ένα μεγάλο ποσοστό των προτύπων CEN και Cenelec είναι πανομοιότυπα ή βασίζονται σε διεθνή πρότυπα ή δημιουργούνται παράλληλα με διεθνή πρότυπα.

Επιπλέον, η Ευρώπη επιχειρεί την εφαρμογή διεθνών προτύπων, όπου αυτό είναι δυνατό, και δραστηριοποιείται στο πλαίσιο διεθνών κυβερνητικών οργανισμών εμπορίου (Παγκόσμιος Οργανισμός Εμπορίου (ΠΟΕ)/ Γενική Συμφωνία Δασμών και Εμπορίου (ΓΣΔΕ) κλπ) προκειμένου να βελτιώσει την εφαρμογή των διεθνών προτύπων. Η εφαρμογή διεθνών προτύπων σε γενικό επίπεδο με εναρμονισμένο τρόπο προωθείται επίσης προκειμένου να διευκολυνθεί το εμπόριο και να αποφευχθεί σύγχυση που μπορεί να δημιουργηθεί από αλληλοσυγκρουόμενα πρότυπα. Ενώ η δημιουργία και η εφαρμογή των προτύπων είναι γενικά προαιρετική, τα κράτη μέλη και οι τρίτες χώρες ενθαρρύνονται να εφαρμόζουν διεθνή πρότυπα, συμπεριλαμβανομένων των πρότυπων ISO/CEN για κωδικούς χωρών και νομισμάτων. Ωστόσο, η εφαρμογή αυτών των προτύπων είναιποχρεωτική μόνο όταν αυτό απαιτείται ρητά στη νομοθεσία. Θα πρέπει επίσης ναπογραμμιστεί ότι ενώποστηρίζεται η ανάπτυξη διεθνών προτύπων η Επιτροπή δεν είναι μέλος διεθνών ιδιωτικών οργανισμών προτύπων και δεν συμμετέχει στην εκπόνηση διεθνών προτύπων.